《六月十九日同诸子集西禅寺放生》
明代·梁以壮

宝丛深夏白琉璃，高影慈云十二时。愿物不为香饵取，在人非有玉环期。

一围天地浮沉共，半日山林老少随。兴到微吟如莫惜，芭蕉花叶好题诗。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。